
ΕΦΗΜΕΡΙΙ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1088 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός σαν οικοδομήσιμου του πανταχόθεν αποκλεισμένου 
από τις οδούς του εγκεκριμένου ρυμοτομικού σχεδίου πόλεως 
Άρτας οικοπέδου, (τυφλού) φερομένης ιδιοκτησίας Γεωργίου 
Αλεξίου Δήμου και Ιλιάδας Δήμου στην Άρτα και στην 3η πά¬ 


ροδο Ραδοβυζίων αρ. 20 . 1 

Καθορισμός ορίων και όρων και περιορισμών δόμηόης του οικισμού 

ΜΑΡΙΝΑ του Νομού Ημαθίας . 2 

Έγκριση ρυμοτομικού σχεδίου Άνω Ποροΐων Σιντικής Ν. Σερρών . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ.4430 . (1) 


Χαρακτηρισμός σαν οικοδομήσιμου του πανταχόθεν αποκλεισμένου από 

τις οδούς του εγκεκριμένου ρυμοτομικού σχεδίου πόλεως Άρτας οι¬ 
κοπέδου, (τυφλού) φερομένης ιδιοκτησίας Γεωργίου Αλεξίου Δήμου 

και Ιλιάδας Δήμου στην Άρτα και στην 3η πάροδο Ραδοβυζίων αρ. 

20 . 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 17.7.1933 Ν. Δ/τος «περί σχεδίων πό¬ 
λεων, άρθρα 43, 44, 45 παρ. 5 που επανίσχυσαν με την αριθμ. Ε. 
37784/3γκ. 46/13.11.1976 της Υπηρεσίας Οικισμού (Δ/νση’ 
Ε3/β). 

2. Το Ν.Δ/γμα 690/48 «περί συμπληρώσεως των διατάξεων που 
αφορούν το σχέδιο πόλεως Άρτας». 

3. Το Ν. Δ/γμα 8/9.6.1973 όπως τροποποιήθηκε και συμπληρώ¬ 
θηκε μεταγενέστερα με το Ν. 1577/85 «περί ΓΟΚ». 

4. Το Ν. 1337/83/14.3.1983 (ΦΕΚ 33Α) «περί επεκτάσεων των 
πολεοδομικών σχεδίων οικιστική ανάπτυξη και σχετικές ρυθμίσεις». 

5. Την αριθμ. οικ. 71008/13538/εγκ.101/14.10.1985 του 
ΥΠΕΧΩΔΕ (Δ/νση Γ4/α). 

6. Το δια του από 25.8.73 δ/τος, εγκεκριμένο ρυμοτομικό σχέδιο 
πόλεως Άρτας, όπως επανεγκρίθηκε και ισχύει σήμερα με το από 23/ 
1/18/2/1985 (ΦΕΚ. 36 Δ') Δ/γμα). 

7. Το Ν. 3200/55 καθώς και το Ν. Δ/γμα 532/70 «περί διοικητι¬ 
κής αποκέντρωσης». 

8. Την από 1.7.1987 αίτηση των Γεωργίου Αλεξίου Δήμου και Ιλιά- 
δας Δήμου. 


9. Την αριθμ. 264/2.4.1987 δικαστική αναγνώριση του μονομε¬ 
λούς Πρωτοδικείου Άρτας από την οποία αποδεικνύεται ότι το οικόπεδο 
των ανωτέρω προύπήρχε της εγκρίσεωι; του σχεδίου πόλεως. 

10. Το αριθμ. 1809/5.6.1987 πιστοποιητικό υποθηκοφύλακα Άρ¬ 
τας. 

11. Το από Ιούνιο 1987 τοπ/κό διάγραμμα του Πολ/κού μηχανικού 
Βασιλείου Τσίρκα. 

12. Την αριθμ. 3944/15.9,1987 εισήγηση του ΤΠ-ΠΕ Άρτας 
προς το Συμβούλιο ΧΟΠ Ν. Άρτας. 

13. Την σύμφωνη γνωμοδότηση του Συμβουλίου ΧΟΠ όπως αυτή 
διατυπώνεσαι στο αριθμ. 5 πρακτικό της 17.9.1987 (θέμα 2ο). 

Το γεγονός ότι το οικόπεδο των ανωτέρω έχει το απαιτούμενο (κατά 
παρέκκλιση) εμβαδό, ήτοι 152,20μ 2 που είναι το ελάχιστο που απαιτεί¬ 
ται στον τομέα Δ’ που εμπίπτει το οικόπεδο. 

Επειδή δεν δύναται να προσκυρωθεί ή να τακτοποιηθεί ούτε να απο¬ 
κτήσει πρόσωπο σε εγκεκριμένη οδό γιατί εκατέρωθεν υπάρχουν ιδιο¬ 
κτησίες με οικοδομές, αποφασίζουμε: 

Χαρακτηρίζουμε σαν οικοδομήσιμο πο πανταχόθεν αποκλεισμένο 
από τις οδούς του εγκεκριμένου ρυμοτομικού σχεδίου οικόπεδο (τυφλό) 
φερομένης ιδιοκτησίας Γεωργίου Αλεξίου Δήμου και Ιλιάδας Δήμου που 
βρίσκεται στην Άρτα και στην 3η πάροίδο Ραδοβυζίων αριθμ. 20 - 
όπως αυτό απεικονίζεται στο με στοιχεία Α-Β-Γ - Δ- Ε- Α τοπ/κό 
διάγραμμα του Πολ/κού Μηχ/κού Βασιλείου Τσίρκα και την αριθμ. 
264/2.4.1987 δικαστική αναγνώριση που το συνοδεύει - γιατί όπως 
φαίνεται έχει το κατά παρέκκλιση εμβαδόν, και προτείνουμε τους παρα¬ 
κάτω όρους δόμησης, ήτοι: 

1) Ελάχιστο πρόσωπο και εμβαδόν: όπιυς έχει και ευρίσκεται. 

2) Ποσοστό κάλυψης: 70% 

3) Ύψος οικοδομής, κατά ΓΟΚ και επί της πλευράς Α-Β-Γ μέγι¬ 
στο 7,50 μέτρα. 

4) Συντελεστής δόμησης: 1,20. 

5) Σύστημα δόμησης: κατά ΓΟΚ. 

Σε περίπτωση που θα ζητηθεί να εφαρμοσΟεί ο οικογενειακός συντε¬ 
λεστής εφόσον θα υπάρξουν οι προϋποθέσεις (θα έχει ισχύ το άρθρο 41 
του Ν. 1337/83. (σχετ. η αριθμ. οικ. 71088 /13538/14.10.85 εγκ. 
101 του ΥΠΕΧΩΔΕ - Δ/νση Γ4/α). 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Η ισχύς της αρχίζει από την ημερομηνία δημοσιεύσεώς της. 

Άρτα, 6 Οκτωβρίου 1* 987 
Ο Νομάρχης 

ΒΑΣΙΛΗΣ ΣΙΟΫΜΑΛ.ΑΣ 

Αριθ. οιχ.318 (2) 

Καθορισμός ορίων και όρων και περιορισμών δόμησης του οικισμού 
ΜΑΡΙΝΑ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181Δ/ 
3.5.1985) «Περί τρόπου καθορισμού ορίων οικισμών της χώρας μέχρι 
2000 κατοίκους, κατηγορίες αυτών και καθορισμός όρων και περιορι¬ 
σμών δόμησής τους», όπως τροποποιήθηκε με το από 14.2.1987 Π. Δ/ 
γμα (ΦΕΚ 133Δ/23.2.1987). 

2. Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις των 
σχετικών προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

5. Την από 13.8.1987 γνωμοδότηση του Συμβουλίου ΧΟΠ του Νο¬ 
μού όπως αυτή διατυπώνεται στο δωδέκατο (12ο) πρακτικό του πράξη 
τέταρτη (4η). 

6. Τις αρ. 4/86 και 15/87 αποφάσεις του Κοινοτικού Συμβουλίου 
της Κοινότητας ΜΑΡΙΝΑ. 

7. Το έγγραφο Γ. 29557/2769 οικ. /8.4.1986/Τπουργεϊο ΠΕ.- 
ΧΩ.ΔΕ./Δ/νση Γ1-Γ3/Τμήμα Ομάδα χωριών 

8. Τηναρ. οικ. 3106/20.6.1986 απόφαση Νομάρχη Ημαθίας «Κα¬ 
θορισμός μεγίστου επιτρεπομένου ύψους κτισμάτων στους οικισμούς του 
Ν. Ημαθίας με εγκεκριμένο σχέδιο και με πληθυσμό κάτω των 5000 
κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/1985, απο¬ 
φασίζουμε: 

I. Κατατάσσομε τον οικισμό ΜΑΡΙΝΑ στην κατηγορία ΑΔΙΑΦΟ¬ 
ΡΟΣ ΣΤΑΣΙΜΟΣ - ΜΕΓΑΛΟΣ. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Εντός του υφισταμένου εγκεκριμένου ρυμοτομικού σχεδίου: 

α. Ελάχιστο πρόσωπο 13 Μ 

Ελάχιστο εμβαδόν 300 Μ2 

Κατά παρέκκλιση θεωρούνται άρτια τα οικόπεδα που υπάγονται στις 
διατάξεις του από 25.8.1969 Β. Δ/τος (ΦΕΚ164/1969) του Ν. Δ/ 
τος 8/9.6.1973 (ΦΕΚ 124Α/1973), του άρθρου 25 του Ν. 1337/ 
1983 και του άρθρου 6 του Ν. 1577/1985 και έχουν τα αντίστοιχα 
ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειας 
των με εφαρμογή των διατάξεων του Ν. 1577/1985. 

γ. Συντελεστή δομήσεως 0,80. 

δ. Μέγιστο επιτρεπόμενο ύψος κτιρίων 9,00 Μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέπε¬ 
ται η αύξηση του ύψους αυτού μέχρι 1,00 Μ ώστε να αποκτηθή το ελά¬ 
χιστα ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00 Μ. 


ε. Δεν επιτρέπεται η κατασκευή ΡΙΕΟΤΙ5. 

Β. Εντός των ορίων που καθορίζονται με την παρούσα απόφαση και 
εκτός του εκεκριμένου ρυμοτομικού σχεδίου του οικισμού: ισχύουν τα 
εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181Δ/1985), όπως τροποποιήθηκε 
με το από 14.2.1987 Π. Δ/γμα (ΦΕΚ 133Δ/1987). 

2. Αρτιότητα γηπέδου 500 Μ2. 
β. Ειδικοί όροι δόμησης: 

1. Επιβολή στέγης στις περιπτώσεις: 
ι. Εξάντλησης συντελεστή δόμησης 

ιι. Εξάντλησης ύψους ή αριθμού ορόφου 
Μέγιστη επιτρεπόμενη κλίση της στέγης 40% 

Μέγιστο επιτρεπόμενο ύψος στέγης 2,00 Μ υπεράνω του μεγίστου 
επιτρεπομένου ύψους. 

Επιτρέπεται η χρήση οποιοσδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι) με σχέση ως προς 
τις αντίστοιχες όψεις 1:2. Κατά παρέκκλιση μπορεί κατόπιν εγκρίσεως 
της αρμόδιας ΕΠΑΕ να επιτραπεί κατασκευή μεγαλύτερου μήκους εξώ¬ 
στη. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθείου κατά την δική του προτίμηση. 

5. Δεν τίθεται περιορισμός στην αναλογία των εξωτερικών ανοιγμά¬ 
των σε σχέση με τις αντίστοιχες όψεις. 

6. Δεν τίθεται περιορισμός στην επλογή του τύπου και του υλικού κα¬ 
τασκευής της περίφραξης. 

γ. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

δ 1. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Γραφείο Πολεοδομίας Νάουσας, ώστε να εξασφαλίζεται 
η συνέχεια των υπαρχόντων κοινοχρήστων χώρων και η δημιουργία 
νέων κοινοχρήστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π. Δ/τος «Τρόπος καθορι¬ 
σμού ορίων οικισμών της χώρας μέχρι 2000 κατοίκους, κατηγορίες 
αυτών και καθορισμός όρων και περιορισμός δόμησής τους, «όπως τρο¬ 
ποποιήθηκε με το από 14.2.87 Π. Δ/γμα. 

δ2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

ε. Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985), όπως τροποποιήθηκε με το από 14.2.87 Π. 
Δ/γμα (ΦΕΚ 133Δ/23.2.87). 

Η παρούσα απόφαση με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβερνή- 
σεως. 

Η παρούσα ισχύει από την ημέρα δημοσιεύσεως στην εφημερίδα της 
Κυβερνήσεως. 

Βέροια, 8 Οκτωβρίου 1987 
Ο Νομάρχης 
ΤΑΣΟΣ ΜΠΕΡΕΤΑΣ 

Αριθ. 5844 (3) 

Έγκριση ρυμοτομικού σχεδίου Άνω Ποροίων Σιντικής Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. 3200/55 περί διοικητικής αποκεντρώ- 
σεως. 

2) Τα άρθρα 1, 2, 3, 4 και 9 του από 17.7.1923 Ν. Δ/τος «Περί 
σχεδίων πόλεων». 

3) Τις διατάξεις του Ν. 1337/83 «Περί επεκτάαεως των πολεοδομι- 
κών σχεδίων οικιστική ανάπτυξη και σχετικές ρυθμίσεις» και ειδικότερα 
το άρθρο 38 αυτού. 

4) Το άρθρο 1 του Ν.Δ. 443/83 «Περί αρμοδιότητος Νομαρχών». 

5) Το με αριθμό Πρωτ.: 808/23.7.87 έγγραφο του Πολεοδομικού 
Γραφείου Σιδ/στρου με το οποίο διαβιβάζονται όλα τα δικαιολογητικά 
που προβλέπονται για την έγκριση του ρυμοτομικού σχεδίου της Κοινό- 
τητος Άνω Πορροίων. 

6) Την 98/17.9.87 (αρ. Πρακτικού 19/87) ομόφωνη απόφαση του 
Συμβουλίου Χ.Ο.Π., αποφασίζουμε: 

Εγκρίνουμε το ρυμοτομικό σχέδιο του οικισμού Άνω Πορροίων 
όπως φαίνεται στα δύο φύλλα χάρτου με κλίμακα 1/1.000 και μόνον 
ως προς τις οικοδομικές και ρυμοτομικές γραμμές και καθορίζουμε: 

Για χώρο Παιδικής χαράς στο Ο.Τ. 8 το οικόπεδο 100. 

Για χώρο ανέγερσης κτιρίου πολλαπλής χρήσεως στο Ο.Τ. 21 το οι¬ 
κόπεδο 245. 

Χώροι Γυμναστηρίων υπάρχουν εκτός του ρυμοτομικού σχεδίου της 
Κοινότητος. 

Όροι δόμησης: 


Για τα κανονικά άρτια και οικοδομήσιμα οικόπεδα εμβαδόν οικοπέ¬ 
δου 300μ 2 . 

Συντελεστής δόμησης 0,8. 

Πρόσωπο 14 μ. 

Ύψος κτιρίων 8,00 μ. και επί κεκλιμμένου εδάφους 10,00 μ. από το 
χαμηλώτερο σημείο του εδάφους. 

Κατά παρέκκλιση θεωρούνται άρτια τα οικόπεδα όπως παραχωρή- 
θηκαν με την υπ’ αρ. 16213/19.9.84 απόφαση της ΕΟΔ και για τις 
ιδιοκτησίες με όποιες διαστάσεις είχαν κατά την 13.11.1985 και για 
τις ιδιοκτησίες ότι ίσχυε με τις διατάξεις του Π. Δ/τος 13.3.81. 

Σε όλα τα κτίρια επιβάλλεται στέγη με κλίση 'Λ περίπου και επικά¬ 
λυψη με Βυζαντινά ή Ρωμαϊκά κόκκινα κεραμίδια. 

Όψεις κτιρίων από εμφανή πέτρα ή επιχρισμένες σε άσπρο χρώμα ή 
της ώχρας. 

Αναλογία ανοιγμάτων σε σχέση με τοίχους πλήρωσης περίπου 25% 
της επιφάνειας της όψης στις κατοικίες και μέχρι 40% περίπου στους 
χώρους με λοιπές χρήσεις κατά τα παραδοσιακά πρότυπα. 

Ξύλινα κουφώματα σε φυσικό χρώμα ή καφέ. 

I Ιεριορισμένοι και διασπασμένοι εξώστες· ; με ξύλινα κάγκελα και επι¬ 
κάλυψη με κατεβασιά στέγης. 

ΙΙερίφραξη με μανδρότοιχο από εμφανή πέτρα ή επιχρισμένο με 
άσπρο χρώμα κατά τα παραδοσιακά πρότυπα. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 22 Οκτωβρίου 1987 
II Νομάρχης 
ΕΤΦΙΙ Δ. ΜΗΤΩΣΗ 

